Ved inntak skal daglig leder gjøre dette reglementet kjent for elever og foreldre. Reglementet skal, til enhver tid, være i samsvar med Friskoleloven § 3-9. Reglene er til for å skape et trygt og godt miljø for alle.

**Ordensreglement for lærere og elever ved Land Montessoriskole**

* Jeg er høflig, hyggelig og inkluderende mot andre
* Jeg viser omsorg for andre
* Jeg hverken mobber, truer eller krenker andre
* Jeg ønsker arbeidsro, og forstyrrer ikke andre i arbeidet
* Jeg kommer tidsnok inn til timen og vi forlater ikke klasserommet eller skolens område i skoletiden
* Jeg tar vare på inventar og materiell, og holder orden
* Jeg viser respekt for andres eiendom, og lar andres ting være i fred
* Jeg spiser ikke godteri, bruker tobakk eller helsefarlige midler på skolen
* Jeg tar ikke med verdisaker, farlige gjenstander eller leker på skolen
* Jeg bruker ikke mobiltelefon i skoletiden
* Jeg kaster snøball bare på angitt sted
* Jeg følger trafikkregler og bruker alltid hjelm når vi sykler på skoleveien

**Konsekvenser ved regelbrudd:**

1. Ved mindre brudd på ordensreglementet tar kontaktlærer en samtale med eleven, der eleven får rett til å forklare seg om forholdet, og tilkjennegi sitt syn. Kun muntlig irettesettelse av eleven er tillatt.
2. Ved gjentatte brudd varsler kontaktlærer foresatte
3. Ved svært alvorlige overtredelser eller ved mobbesaker informerer kontaktlærer daglig leder, som tar kontakt med foresatte. Det avtales et møter og det følges opp i henhold til «handlingsplan mot mobbing».
4. Om noen gjør skade på noe, er man ansvarlig for å rydde opp, reparere eller erstatte (deler av) det tapte med inntil 5000 kroner for hver enkelt skadevolding. Viser til lov om skadderstatning. Ulovlige forhold anmeldes til politiet (tyveri etc.).
5. Mobiltelefoner eller andre ting som blir tatt med hjemmefra kan bli beslaglagt og leveres tilbake etter skoletid samme dag.
6. Skaper man uro i forbindelse med undervisning eller bryter ordensreglementet gjentatte ganger, kan man vises ut for enkelttimer eller for resten av dagen. Eleven skal ha rett til å uttale seg og tilkjennegi sitt syn. Det er daglig leder som fatter vedtak. Bortvisning ut dagen er enkeltvedtak etter forvaltningsloven § 2, og foreldre/foresatte/eleven kan påklage vedtaket til fylkesmannen.